Víðir Reynisson yfirlögregluþjónn segir að öskudagurinn verði öðruvísi en áður. Þeim tilmælum verði beint til foreldra og barna að halda sig innan hverfa og leggjast ekki í sælgætissníkjuferðir út fyrir þau.
Öskudagurinn er 17. febrúar. Í áranna rás hafa börn haft þann sið að hefja upp raust sína og syngja fyrir mann og annan, meðal annars kaupmenn í verslunarmiðstöðvum og fengið sælgæti að launum. Almannavarnir leggja nú lokahönd á tilmæli um hvernig halda skuli upp á öskudaginn í ár.
Í stað þess að fólk sé mikið á ferðinni og að safnast saman á fáum stöðum, að ef menn ætla að skipuleggja eitthvað svona að gera það inni í hverfunum og séu að horfa á skólahverfin og nærumhverfið þar og reyna að horfa á þetta með þeim hætti að koma í veg fyrir að mikill fjöldi safnist saman.
Víðir segir að það verði ekki sett bann á að börn fari á milli verslana og syngi en það sé ekki æskilegt. Undanþágur fyrir börn snúist um að halda skólastarfi og tómstundum gangandi, en ekki til að halda stórar samkomur.
Það er ekki í anda þessarar baráttu að vera að stefna mikið af fólki saman. Við vitum alveg að þeir krakkar sem eru hvað spenntastir fyrir að syngja eru þau yngstu og þau eru alltaf í fylgd með einhverjum foreldrum, eða foreldrar fylgja einhverjum hóp, svo þetta getur verið talsverður fjöldi ef menn ætla að standa fyrir svoleiðiss. Ég held að menn þurfi bara að hugsa það svolítið. Ég held að menn þufti bara að hugsa það aðeins og setja þetta niður fyrir sig í anda baráttunnar.